ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1602/96 υποβολή: Richard Howitt (PSE) προς την Επιτροπή (24 Iουνίου 1996)

Θέμα: Συνέχεια στο πρόγραμμα Ηelios

Πόσες από τις μελέτες αξιολογήσεως του προγράμματος Ηelios που εκπονήθηκαν είτε σε επίπεδο κρατών μελών είτε σε πανευρωπαϊκό επίπεδο εκπονήθηκαν από ανεξαρτήτους εμπειρογνώμονες οι οποίοι είναι οι ίδιοι άτομα με αναπηρίες;

Προτίθεται η Επιτροπή να επιβεβαιώσει ότι κατά την υποβολή τυχόν προτάσεων για την ίδρυση ευρωπαϊκού παρατηρητηρίου για τις αναπηρίες όλοι οι πανεπιστημιακοί ή εμπειρογνώμονες που θα προσληφθούν θα είναι ειδικώς άτομα με αναπηρίες και ότι το όλο πρόγραμμα εργασίας του θα υπόκειται σε λεπτομερή διαβούλευση με τον ανεξάρτητο οργανισμό Ευρωπαϊκό Φόρουμ Αναπηριών;

Απάντηση του κ. Flynn εξ ονόματος της Επιτροπής (30 Ιουλίου 1996)

Σύμφωνα με τις αρχές που διέπουν το πρόγραμμα Ηelios II, η Επιτροπή ενθαρρύνει ιδιαίτερα τη συμμετοχή των ατόμων με ειδικές ανάγκες στο σύνολο των ενεργειών που δικαιούνται κοινοτική υποστήριξη. Ωστόσο, η Επιτροπή δεν απαιτεί για το σκοπό αυτό την καταγραφή των ατόμων με ειδικές ανάγκες. Στο πλαίσιο του σχεδίου της για την ίδρυση Παρατηρητηρίου σχετικά με την πολιτική υπέρ των ατόμων με ειδικές ανάγκες, η Επιτροπή θα μεριμνήσει ώστε να εξασφαλιστεί ότι τα άτομα, στα οποία θα ανατεθούν εργασίες έρευνας και ανάλυσης, θα πληρούν τις απαιτούμενες προϋποθέσεις ικανότητας και ανεξαρτησίας.

Οι υποψηφιότητες ατόμων με ειδικές ανάγκες που ανταποκρίνονται στις απαιτήσεις αυτές θα εκτιμηθούν θετικά.

Τέλος, η Επιτροπή θα συνεχίσει το διάλογο με τις ενώσεις ατόμων με ειδικές ανάγκες όσον αφορά τις ερευνητικές εργασίες που θα μπορούσε να αναλάβει στον τομέα αυτό.
ΓΡΑΠΤΗ ΕΡΩΤΗΣΗ E-1990/96 υποβολή: Susan Waddington (PSE) προς την Επιτροπή (17 Iουλίου 1996)

Θέμα: Κινεζικά ορφανοτροφεία

Σε σχέση με την απάντηση της Επιτροπής στην ερώτησή μου Ε-1053/96 ((ΕΕ C 297 της 8.10.1996, σελ. 78 )), σε ποιά πορίσματα κατέληξε η Επιτροπή μετά την εκ μέρους της εξέταση, σε συνεργασία με ΜΚΟ που εργάζονται επί τόπου, των σοβαρών ελλείψεων που παρατηρούνται σε ορφανοτροφεία στην Κίνα, και ποιά μέτρα θα λάβει πλέον προς αντιμετώπιση της κατάστασης αυτής;

Κοινή Απάντηση του Sir Leon Brittan εξ ονόματος της Επιτροπής στις γραπτές ερωτήσεις E-1989/96 και E-1990/96 (2 Αυγούστου 1996)

Επί του παρόντος, η Επιτροπή εξετάζει διεξοδικά το πρόβλημα που έθεσε το Αξιότιμο Μέλος του Κοινοβουλίου και δε θα παραλείψει να την ενημερώσει σχετικά το ταχύτερο δυνατό.
ΓΡΑΠΤΗ ΕΡΩΤΗΣΗ E-1519/96 υποβολή: Amedeo Amadeo (NI) και Cristiana Muscardini (NI) προς την Επιτροπή (17 Iουνίου 1996)

Θέμα: Οικονομικό πρόγραμμα της ΕΕ ως προς το πρόβλημα των τρελών αγελάδων

Τα μέτρα που προτείνονται από την ΕΕ στο Ηνωμένο Βασίλειο σχετικά με το πρόβλημα της σπογγώδους εγκεφαλοπάθειας, αφορούν τη σφαγή και την καταστροφή όλων των βοοειδών ηλικίας άνω των 30 μηνών (15 χιλιάδες κεφάλια εβδομαδιαίως, 700 χιλιάδες κεφάλια ετησίως, που ισούνται ετησίως με ποσό άνω των 600 δισεκατομμυρίων λιρών).

Δεδομένου ότι η ΕΕ είχε ήδη παρέμβη στις 28 Ιουλίου 1989 με την απόφαση αριθ. 469 υπέρ των κτηνοτρόφων του Ηνωμένου Βασιλείου, και, συνεπώς, το φαινόμενο αυτό δεν είναι νέο, αλλά χρονολογείται ήδη από οκταετίας τουλάχιστον και η παρέμβαση της ΕΕ δεν φαίνεται να επιβαρύνει αυτούς οι οποίοι επί χρόνια έπρατταν κακώς, αλλά φαίνεται και να τους επιβραβεύει, μπορεί η Επιτροπή να εξετάσει άμεσα μέτρα για τον δραστικό περιορισμό της πριμοδότησης προς τους κτηνοτρόφους του Ηνωμένου Βασιλείου και την διάθεσή της στους παραγωγούς των άλλων κρατών μελών οι οποίοι υφίστανται την κρίση των «τρελών αγελάδων», χωρίς να φέρουν καμία ευθύνη γι' αυτήν;

Απάντηση του κ. Fischler εξ ονόματος της Επιτροπής (12 Ιουλίου 1996)

Οι κτηνοτρόφοι του Ηνωμένου Βασιλείου, ή οποιουδήποτε άλλου κράτους μέλους, δεν μπορούν να θεωρηθούν γενικά υπεύθυνοι για την εξέλιξη του προβλήματος της σπογγώδους εγκεφαλοπάθειας των βοοειδών (ΣΕΒ). Οι πριμοδοτήσεις συνεπώς θα συνεχίσουν να καταβάλλονται σε όλη την Κοινότητα επί δίκαιας και ισότιμης βάσης.

Τα μέτρα που ελήφθησαν σε σχέση με τη ΣΕΒ αφορούν όλους τους παραγωγούς της Κοινότητας και αποσκοπούν στη στήριξη της αγοράς του βοείου κρέατος σε όλη την Κοινότητα. Μεταξύ των πλέον σημαντικών μέτρων που έχουν ήδη ληφθεί από την Επιτροπή αναφέρονται:

- η μερική χρηματοδότηση για την καταστροφή ζώων ηλικίας κάτω των 6 μηνών, που γεννήθηκαν στο Ηνωμένο Βασίλειο και εκτρέφονται από παραγωγούς του Βελγίου, της Γαλλίας και των Κάτω Χωρών 7

- η επανεισαγωγή της παρέμβασης, με ορισμένες προσωρινές παρεκκλίσεις που στοχεύουν στο να την καταστήσουν πιο αποτελεσματική. Το μέτρο αυτό έχει ληφθεί κύρια για παραγωγούς σε κράτη μέλη πλην του Ηνωμένου Βασιλείου 7

- η αύξηση των επιστροφών κατά την εξαγωγή ζώντων βοοειδών.

Τέλος, κατά τη συνεδρίαση της 24ης έως 26ης Ιουνίου 1996, το Συμβούλιο ενέκρινε δέσμη μέτρων ύψους 850 εκατ. ECU για τη στήριξη του εισοδήματος των παραγωγών βοείου κρέατος.
ΓΡΑΠΤΗ ΕΡΩΤΗΣΗ E-1989/96 υποβολή: Susan Waddington (PSE) προς την Επιτροπή (17 Iουλίου 1996)

Θέμα: Κίνα - Ανθρώπινα δικαιώματα

Ενόψει της απάντησης της Επιτροπής στην ερώτησή μου Ε-1053/96 ((ΕΕ C 297 της 8.10.1996, σελ. 78. )), θα υιοθετήσει η Επιτροπή μελλοντικά παρεμφερή θέση όσον αφορά όλες τις παραβιάσεις των ανθρώπινων δικαιωμάτων στην Κίνα σε μελλοντικές συνεδριάσεις που θα πραγματοποιηθούν στα πλαίσια του Διαλόγου ΕΕ-Κίνας, και θα εργασθεί επιτόπια με άλλους ΜΚΟ προκειμένου να υποστηρίξει την ανάπτυξη της αστικής κοινωνίας στην Κίνα;

Κοινή Απάντηση του Sir Leon Brittan εξ ονόματος της Επιτροπής στις γραπτές ερωτήσεις E-1989/96 και E-1990/96 (2 Αυγούστου 1996)

Επί του παρόντος, η Επιτροπή εξετάζει διεξοδικά το πρόβλημα που έθεσε το Αξιότιμο Μέλος του Κοινοβουλίου και δε θα παραλείψει να την ενημερώσει σχετικά το ταχύτερο δυνατό.
ΓΡΑΠΤΗ ΕΡΩΤΗΣΗ E-1738/96 υποβολή: Antonio Tajani (UPE) προς την Επιτροπή (3 Iουλίου 1996)

Θέμα: Πρόγραμμα URBAN

Λαμβάνοντας υπόψη ότι η ιταλική κυβέρνηση ανακοίνωσε στις 15 Φεβρουαρίου 1995 ότι είναι σύμφωνη ως προς τις 13 πόλεις που είχαν προεπιλεχθεί για τις παρεμβάσεις στο πλαίσιο του προγράμματος URBAN στην Ιταλία 7

λαμβάανοντας υπόψη ότι η Επιτροπή στις 12 Δεκεμβρίου 1995, απαντώντας στην γραπτή ερώτηση Ρ-3181/95 ((ΕΕ C 79, της 18.03.1996, σελ. 57 )) ανέλαβε τη δέσμευση να εγκρίνει το ταχύτερο δυνατό το Πρόγραμμα ώστε να διατεθούν όσο γίνεται νωρίτερα τα σχετικά κονδύλια 7

λαμβάνοντας υπόψη ότι τα έργα αναδιάρθρωσης των εν λόγω αστικών περιοχών αποκτούν χαρακτήρα κατεπείγοντος, ιδίως αυτά που αφορούν τη Ρώμη (ή καλύτερα την περιβαλλοντική αναβάθμιση και επαναχαρακτηρισμό των περιοχών Tor Bella Monaca και Torre Angela), η οποία προετοιμάζεται να δεχθεί το Ιωβηλαίο του 2000 και πιθανώς τους Ολυμπιακούς Αγώνες του 2004 7

λαμβάνοντας υπόψη ότι πέρασαν συνολικά ένας χρόνος και 4 μήνες από τότε που η ιταλική κυβέρνηση επισημοποίησε τη συμφωνία της για τις υποψήφιες πόλεις στο πλαίσιο της πρωτοβουλίας URBAN 7

ερωτάται η Επιτροπή για ποίους λόγους δεν έχει ακόμη εγκρίνει τα υποβληθέντα σχέδια και πότε επί τέλους θα διατεθούν τα κονδύλια που προορίζονται για την Ιταλία.

Απάντηση της κας Wulf-Mathies εξ ονόματος της Επιτροπής (23 Ιουλίου 1996)

Η Επιτροπή πληροφορεί το Αξιότιμο Μέλος του Κοινοβουλίου ότι το πρόγραμμα κοινοτικής πρωτοβουλίας Urban υπέρ της Ιταλίας ψηφίστηκε στις 30 Απριλίου 1996 και ότι η Επιτροπή έχει ήδη πραγματοποιήσει την πρώτη ανάληψη υποχρεώσεων και τη σχετική πληρωμή.
ΓΡΑΠΤΗ ΕΡΩΤΗΣΗ E-1478/96 υποβολή: Κωνσταντίνος Χατζηδάκης (PPE) προς την Επιτροπή (12 Iουνίου 1996)

Θέμα: Αναγνώριση οργάνωσης ελαιοπαραγωγών στην Κρήτη

1.182 ελαιοπαραγωγοί της Κρήτης (Χανιά) έχουν δημιουργήσει από το 1993 τη συνεταιριστική οργάνωση «ΕΛΑΙΟΠΑΡΑΓΩΓΙΚΗ Α.Ε.» με σκοπό την παραγωγή και αξιοποίηση της ελιάς και του ελαιόλαδου. Η οργάνωση αυτή συστήθηκε αρχικά από 707 ελαιοπαραγωγούς, που μέχρι τότε ήταν μέλη άλλων συνεταιριστικών οργανώσεων, που λειτουργούσαν και σαν ομάδες παραγωγών βάσει του Κανονισμού 136/66/ΕΟΚ ((ΕΕ 172 της 30.9.1966, σ. 3025 )).

Οι παραγωγοί αυτοί ανακοίνωσαν στις οργανώσεις τους την πρόθεσή τους για αποχώρηση, άλλοι αυτοπροσώπως και άλλοι μέσω δικαστικών επιμελητών, έτσι ώστε η αποχώρησή τους να αρχίσει να ισχύει από τον επόμενο χρόνο οπότε θα εξυπηρετούνταν πλέον από τη νέα δική τους οργάνωση «ΕΛΑΙΟΠΑΡΑΓΩΓΙΚΗ Α.Ε.». Παράλληλα ενεγράφησαν ως μέλη στην «ΕΛΑΙΟΠΑΡΑΓΩΓΙΚΗ Α.Ε.» 308 νέοι ελαιοπαραγωγοί, οι οποίοι προσκόμισαν όλα τα απαιτούμενα δικαιολογητικά βάσει των Κανονισμών 136/66/ΕΟΚ και 1360/78/ΕΟΚ ((ΕΕ L 166 της 23.6.1978, σ. 1 )). Έτσι η «ΕΛΑΙΟΠΑΡΑΓΩΓΙΚΗ» διαθέτει σήμερα πάνω από χίλια μέλη, ενώ διακινεί χιλιάδες τόνους ελαιόλαδου κάθε χρόνο. Ενώ λοιπόν η «ΕΛΑΙΟΠΑΡΑΓΩΓΙΚΗ» συγκεντρώνει όλες τις απαραίτητες προϋποθέσεις που προβλέπονται στους προαναφερθέντες κανονισμούς, η ελληνική διοίκηση και συγκεκριμένα η Νομαρχία Χανίων με τις υπ' αριθμόν 771/27.01.1994 και 772/27.01.1994 και εν συνεχεία τις υπ' αριθμόν 2612/23.03.1994 και 2613/23.03.1994 αποφάσεις της αρνείται να την αναγνωρίσει ως οργάνωση παραγωγών.

Με δεδομένα τα παραπάνω μπορεί να με πληροφορήσει η Επιτροπή με ποιο τρόπο θα μπορούσε να ξεπεραστεί αυτό το πρόβλημα και εάν θα μπορούσε ενδεχομένως να συμβάλει και εκείνη σ' αυτό;

Aπάντηση του κ. Fischler εξ ονόματος της Επιτροπής (08 Ιουλίου 1996)

Η αναγνώριση των οργανώσεων παραγωγών δυνάμει των κανονισμών αριθ. 136/66/ΕΟΚ ή/και (ΕΟΚ) αριθ. 1360/78 υπάγεται στην αρμοδιότητα των κρατών μελών και, ως εκ τούτου, πραγματοποιείται από τις εθνικές διοικήσεις βάσει συγκεκριμένων κριτηρίων που απαιτούνται από τους προαναφερθέντες κανονισμούς.

Η αναγνώριση μιας ομάδας παραγωγών στο πλαίσιο του κανονισμού (ΕΟΚ) αριθ. 1360/78, και υπό τους όρους που προβλέπονται από τον κανονισμό εφαρμογής (ΕΟΚ) αριθ. 220/91 ((ΕΕ L 26 της 31.1.1991. )), επιτρέπει στην ομάδα να τύχει των ενισχύσεων για την έναρξη της λειτουργίας της κατά τη διάρκεια των 5 πρώτων ετών δραστηριότητας.

Η αναγνώριση μιας οργάνωσης παραγωγών στο πλαίσιο του κανονισμού αριθ. 136/66/ΕΟΚ προσανατολίζεται προς την χορήγηση στην οργάνωση μιας ενίσχυσης για τον έλεγχο και τη διαχείριση των κοινοτικών ενισχύσεων στην παραγωγή που χορηγούνται στα μέλη της.

Η άρνηση αναγνώρισης της σχετικής οργάνωσης από τις ελληνικές αρχές, βάσει των αποφάσεων, στις οποίες αναφέρεται το Αξιότιμο Μέλος του Κοινοβουλίου, είχε αποτελέσει τον καιρό εκείνο αντικείμενο εξέτασης εκ μέρους της Επιτροπής. Βάσει των τότε διαθέσιμων στοιχείων, η εν λόγω άρνηση είχε θεωρηθεί βάσιμη.

Η Επιτροπή θα απευθυνθεί στις ελληνικές αρχές, προκειμένου να εξακριβώσει την ύπαρξη ενδεχομένων νέων στοιχείων.
ΓΡΑΠΤΗ ΕΡΩΤΗΣΗ E-1624/96 υποβολή: Richard Howitt (PSE) προς την Επιτροπή (24 Iουνίου 1996)

Θέμα: Καθυστερήσεις κατά τη σύναψη συμφωνιών αναπτυξιακών έργων στη Λατινική Αμερική

Ποίο αναπτυξιακό έργο της Ευρωπαϊκής Ενώσεως στη Λατινική Αμερική που συμφωνήθηκε πέρσι αντιμετώπισε τη μεγαλύτερη καθυστέρηση από της υποβολής της πρώτης αιτήσεως στην Επιτροπή και ποία ήταν η διάρκεια αυτής της καθυστερήσεως;

Ποίο περαιτέρω αναπτυξιακό έργο της Ευρωπαϊκής Ενώσεως στη Λατινική Αμερική που συμφωνήθηκε πέρσι χρειάσθηκε τον μεγαλύτερο αριθμό υπογραφών εγκρίσεως και πόσες ήταν αυτές;

Έχει η Επιτροπή τυχόν προτάσεις προς βελτίωση της αποτελεσματικότητας, της ευκαμψίας και της αποκεντρωμένης λήψεως αποφάσεων όσον αφορά την αναπτυξιακή συνεργασία στη συγκεκριμένη περιοχή;

Απάντηση του Κ. Marin εξ ονόματος της Επιτροπής (15 Ιουλίου 1996)

Η Επιτροπή έχει επίγνωση των καθυστερήσεων της επεξεργασίας των υποθέσεων. Αυτές οι καθυστερήσεις οφείλονται, αφενός, στις διοικητικές διαδικασίες για τον έλεγχο των υποθέσεων, του οποίου μοναδικός σκοπός είναι η εγγύηση της ποιότητας των αναληφθεισών ενεργειών και της τήρησης των καθορισθεισών προδιαγραφών, ώστε να εξασφαλίσουν μια ορθολογική και διαφανή διαχείριση των κοινοτικών κεφαλαίων και, αφετέρου, στον περιορισμένο αριθμό προσωπικού για την ικανοποίηση της ζήτησης για συνεργασία η οποία γνώρισε ραγδαία αύξηση κατά τη διάρκεια των περασμένων ετών.

Στα πλαίσια των γενικών κατευθύνσεων όσον αφορά τη συνεργασία με τη Λατινική Αμερική για τη χρονική περίοδο 1996-2000 ((Έγγρ. COM (95) 495 τελικό )), η Επιτροπή αποφάσισε να θέσει σε εφαρμογή μια πιο καινοτόμο και ευέλικτη συνεργασία και καθιέρωσε μια στρατηγική για την επίτευξη αυτού του σκοπού. Για το σκοπό αυτό προέβλεψε την τακτική επανεξέταση του τρόπου διαχείρισης των έργων και των προγραμμάτων και την ενίσχυση και ανάπτυξη των ετήσιων «οριζοντίων» προγραμμάτων που επιτρέπουν αποκεντρωμένη διαχείριση. Στα πλαίσια του ιδίου στόχου, οι αποστολές της Επιτροπής στην Λατινική Αμερική θα παίζουν ένα ρόλο όλο και πιο σημαντικό όσον αφορά τη διαχείριση των έργων και των προγραμμάτων σε τοπικό επίπεδο.
ΓΡΑΠΤΗ ΕΡΩΤΗΣΗ E-1573/96 υποβολή: Jan Andersson (PSE) προς την Επιτροπή (24 Iουνίου 1996)

Θέμα: Ανάπηροι εντός της ΕΕ

Σε ό,τι αφορά τις ανάγκες των ατόμων με κινητικά προβλήματα τα μέτρα που έχουν ληφθεί έχουν εδώ και πολύ καιρό επικεντρωθεί στον τομέα της κοινωνικής πολιτικής. Η μέριμνα για τους αναπήρους πρέπει να επεκταθεί σε όλους τους τομείς της κοινωνικής ζωής.

Εν αναμονή ενός νέου προγράμματος HELIOS έχει εξετασθεί η προοπτική δημιουργίας συμβουλευτικού οργάνου στο πλαίσιο της Επιτροπής και ενός ανεξάρτητου φορέα του «φόρουμ ατόμων με ειδικές ανάγκες».

Τι προτίθεται να κάνει η Επιτροπή προκειμένου να ενσωματώσει τις πτυχές των ατόμων με ειδικές ανάγκες σε όλες τις γενικές διευθύνσεις και ποιά θα είναι η σύσταση του συμβουλευτικού οργάνου;

Απάντηση το κ. Flynn εξ ονόματος της Επιτροπής (18 Ιουλίου 1996)

Στο πλαίσιο της αναθεώρησης της στρατηγικής της υπέρ των ατόμων με ειδικές ανάγκες, η Επιτροπή θα καταβάλλει προσπάθειες ώστε να ληφθούν υπόψη οι ανάγκες των ατόμων αυτών σε όλα τα κοινοτικά προγράμματα και τις πρωτοβουλίες. Η Επιτροπή θεωρεί ότι η σύσταση φόρουμ ανεξάρτητου από ενώσεις των ατόμων με ειδικές ανάγκες θα συμβάλλει ώστε να ληφθεί υπόψη η διάσταση αυτή και θα ενθαρρύνει το διάλογο μεταξύ της Επιτροπής και των ενώσεων αυτών. Εξάλλου, λόγω της δημιουργίας του ανεξάρτητου αυτού φόρουμ, η Επιτροπή δεν θεωρεί απαραίτητη τη σύσταση συμβουλευτικού οργάνου.
ΓΡΑΠΤΗ ΕΡΩΤΗΣΗ E-1603/96 υποβολή: Richard Howitt (PSE) προς την Επιτροπή (24 Iουνίου 1996)

Θέμα: Πόλεις και περιοχές που ανταποκρίνονται στις ανάγκες των αναπήρων

Θα μπορούσε η Επιτροπή να αναφέρει ποίες συζητήσεις έχουν διεξαχθεί με τη ΓΔ XVI όσον αφορά την εν λόγω πρωτοβουλία μετά τη δήλωση της Βαρκελώνης το παρελθόν έτος και την πρόσφατη συνάντηση στη Μπολόνια και εάν προτείνεται τυχόν ευρωπαϊκή χρηματοδότηση στο πλαίσιο του URBAN, άρθρο 10 ή κάποιου άλλου προγράμματος;

Θα μπορούσε η Επιτροπή περαιτέρω να επιβεβαιώσει ότι ουδεμία χρηματοδότηση προτείνεται για τη συγκεκριμένη πρωτοβουλία από τη ΓΔ V ιδίως στο πλαίσιο της θέσεως Β4-3102 του προϋπολογισμού, καθόσον τούτο θα αντέβαινε στην αρχή της εντάξεως δραστηριοτήτων σε έναν κύριο κορμό προγραμμάτων υπέρ των αναπήρων;

Απάντηση του κ. Flynn εξ ονόματος της Επιτροπής (31 Ιουλίου 1996)

Επί του παρόντος, η Επιτροπή εξετάζει τα καταλληλότερα μέσα προκειμένου να δοθεί κοινοτική προστιθέμενη αξία στις πρωτοβουλίες που αναλαμβάνουν οι πόλεις υπέρ των ατόμων με ειδικές ανάγκες.

Για το θέμα αυτό δεν έχει ακόμη ληφθεί καμία απόφαση.
ΓΡΑΠΤΗ ΕΡΩΤΗΣΗ E-1453/96 υποβολή: Christine Oddy (PSE) προς την Επιτροπή (12 Iουνίου 1996)

Θέμα: Τέταρτη Παγκόσμια Διάσκεψη των ΗΕ για τις Γυναίκες και Ψήφισμα του Συμβουλίου Υπουργών με ημερομηνία 20.12.1995

Σε ποίες ενέργειες έχει προβεί η Επιτροπή των Ευρωπαϊκών Κοινοτήτων για να υλοποιήσει το ψήφισμα του Συμβουλίου Υπουργών Αναπτύξεως με ημερομηνία 20.12.1995 περί ενσωματώσεως θεμάτων φύλου στη συνεργασία για την ανάπτυξη;

Κοινή απάντηση του κ. Marνn εξ ονόματος της Επιτροπής στις γραπτές ερωτήσεις E-1446/96 και E-1453/96 (10 Ιουλίου 1996)

Το ψήφισμα της 20ής Δεκεμβρίου 1995 που αφορά τη συνεκτίμηση των ζητημάτων ισότητας των δύο φύλων κατά την αναπτυξιακή συνεργασία έχει διαδοθεί ευρέως, όπως και η συνοπτική παρουσίαση των κυριότερων συνεπειών της συνδιάσκεψης του Πεκίνου στην αναπτυξιακή συνεργασία. Επί του παρόντος, η Επιτροπή προβαίνει σε διαβουλεύσεις και συζητήσεις για την εφαρμογή του ψηφίσματος και την παρακολούθηση της πλατφόρμας για κοινή δράση που υιοθετήθηκε στο Πεκίνο.

Η Επιτροπή έχει ήδη καθιερώσει υποχρεωτικές διαδικασίες, ώστε να εξασφαλίζει ότι θα αποδίδεται προσοχή στα ζητήματα ισότητας των δύο φύλων σε κάθε στάδιο του κύκλου εκτέλεσης των έργων. Αυτές οι διαδικασίες θα συνεχιστούν και θα ενισχυθούν σε όλες τις καίριες μορφές αναπτυξιακής συνεργασίας. Θα αποδίδεται συστηματικά προσοχή στην προσπάθεια ενσωμάτωσης των ζητημάτων που αφορούν την ισότητα των δύο φύλων σε έγγραφα χάραξης πολιτικής και στρατηγικής. Έχουν καθοριστεί σημεία επικέντρωσης της προσοχής όσον αφορά αυτά τα ζητήματα σε ορισμένες βασικές υπηρεσίες, με στόχο τον προσδιορισμό των αναγκών, των περιορισμών και των καλύτερων τρόπων για την εφαρμογή του ψηφίσματος. Ορισμένα εργαστήρια σχετικά με ζητήματα ισότητας των δύο φύλων για το προσωπικό της Επιτροπής πραγματοποιούνται κατά τους μήνες Ιούνιο και Ιούλιο 1996, ενώ πρόκειται να ακολουθήσουν και άλλα.

Έχουν επιλεγεί πειραματικά ορισμένες χώρες σε κάθε ευρύτερη αναπτυσσόμενη περιοχή, στις οποίες θα αποδίδεται ιδιαίτερη σημασία στα ζητήματα ισότητας και ανάπτυξης κατά τη χάραξη της πολιτικής, τον προγραμματισμό και την εκτέλεση των έργων, με πλήρη υποστήριξη από συμβούλους υψηλής κατάρτισης. Το φθινόπωρο του 1996 σχεδιάζεται η πραγματοποίηση της πρώτης από τις συνεδριάσεις εμπειρογνωμόνων για ζητήματα ισότητας των δύο φύλων και ανάπτυξης με τα κράτη μέλη, που προτείνεται στο ψήφισμα, προκειμένου να συζητηθεί η επεξεργασία κοινών κριτηρίων και δεικτών για την ενσωμάτωση των ζητημάτων ισότητας των δύο φύλων στην αναπτυξιακή διαδικασία. Μερικά εκτεταμένα προγράμματα ανάληψης θετικών δράσεων για τον περιορισμό των ανισοτήτων μεταξύ των δύο φύλων ήδη εντάσσονται στον προγραμματισμό της αναπτυξιακής συνεργασίας για το 1996. Άλλα ενδέχεται να ενταχθούν αργότερα σε αυτόν, καθώς οι αναπτυσσόμενες χώρες θα ολοκληρώνουν την κατάρτιση των σχεδίων δράσης τους για την παρακολούθηση των αποτελεσμάτων της συνδιάσκεψης του Πεκίνου.
ΓΡΑΠΤΗ ΕΡΩΤΗΣΗ E-0971/96 υποβολή: Christine Oddy (PSE) προς την Επιτροπή (26 Απριλίου 1996)

Θέμα: Εμπόριο λευκής σαρκός

Τι μέτρα πρόκειται να λάβει η Επιτροπή προκειμένου να προστατεύσει τις γυναίκες που προσλαμβάνονται να εργασθούν στην ΕΕ από άλλα μέρη του κόσμου και πέφτουν θύματα εκμετάλλευσης και δουλείας εξαναγκαζόμενες συχνά να εργάζονται σε οίκους ανοχής;

Απάντηση της κας Gradin εξ ονόματος της Επιτροπής (28 Μαΐου 1996)

Παρά το γεγονός ότι η Επιτροπή δεν έχει δικαίωμα πρωτοβουλίας στον τομέα της αστυνομικής και δικαστικής συνεργασίας για ποινικά θέματα, συμμετέχει ενεργά εν τούτοις στις τρέχουσες προσπάθειες της Ένωσης για την εξεύρεση τρόπων συνεργασίας προκειμένου να καταπολεμηθεί το εμπόριο λευκής σαρκός. Η Επιτροπή οργανώνει μια διάσκεψη σχετικά με το εμπόριο της λευκής σαρκός τον Ιούνιο του τρέχοντος έτους. Στόχος αυτής της διάσκεψης είναι να δοθεί μία σαφέστερη εικόνα αυτού του ανησυχητικού φαινομένου και να εξετασθούν πρωτοβουλίες οι οποίες θα μπορούσαν να ληφθούν στον τομέα αυτό. Η Επιτροπή παραπέμπει το Αξιότιμο Μέλος του Κοινοβουλίου στις απαντήσεις που έδωσε σχετικά με τις γραπτές ερωτήσεις Ε-2822/94 του κ. Rauti ((ΕΕ C 88, 10.4.1995. )), Ε-775/95 του κ. Vallvι ((ΕΕ C 209, 14.8.1995. )) και Ε-1572/95 της κας Pollack ((ΕΕ C 277, 23.10.1995. )).
ΓΡΑΠΤΗ ΕΡΩΤΗΣΗ E-1446/96 υποβολή: Christine Oddy (PSE) προς την Επιτροπή (12 Iουνίου 1996)

Θέμα: Τέταρτη Παγκόσμια Διάσκεψη των ΗΕ για τις Γυναίκες - Πεκίνο, Σεπτέμβριος 1995

Ποιές ενέργειες έχει αναλάβει η Επιτροπή με σκοπό την εφαρμογή της Συμφωνίας του Πεκίνου η οποία αποσκοπεί στην επίτευξη ουσιαστικής προόδου στον τομέα της ισότητας και της ειρήνης;

Τί μέτρα προτίθεται να λάβει η Επιτροπή για τον έλεγχο και συντονισμό των σχεδίων δράσεως των κυβερνήσεων των κρατών μελών της ΕΕ;

Κοινή απάντηση του κ. Marνn εξ ονόματος της Επιτροπής στις γραπτές ερωτήσεις E-1446/96 και E-1453/96 (10 Ιουλίου 1996)

Το ψήφισμα της 20ής Δεκεμβρίου 1995 που αφορά τη συνεκτίμηση των ζητημάτων ισότητας των δύο φύλων κατά την αναπτυξιακή συνεργασία έχει διαδοθεί ευρέως, όπως και η συνοπτική παρουσίαση των κυριότερων συνεπειών της συνδιάσκεψης του Πεκίνου στην αναπτυξιακή συνεργασία. Επί του παρόντος, η Επιτροπή προβαίνει σε διαβουλεύσεις και συζητήσεις για την εφαρμογή του ψηφίσματος και την παρακολούθηση της πλατφόρμας για κοινή δράση που υιοθετήθηκε στο Πεκίνο.

Η Επιτροπή έχει ήδη καθιερώσει υποχρεωτικές διαδικασίες, ώστε να εξασφαλίζει ότι θα αποδίδεται προσοχή στα ζητήματα ισότητας των δύο φύλων σε κάθε στάδιο του κύκλου εκτέλεσης των έργων. Αυτές οι διαδικασίες θα συνεχιστούν και θα ενισχυθούν σε όλες τις καίριες μορφές αναπτυξιακής συνεργασίας. Θα αποδίδεται συστηματικά προσοχή στην προσπάθεια ενσωμάτωσης των ζητημάτων που αφορούν την ισότητα των δύο φύλων σε έγγραφα χάραξης πολιτικής και στρατηγικής. Έχουν καθοριστεί σημεία επικέντρωσης της προσοχής όσον αφορά αυτά τα ζητήματα σε ορισμένες βασικές υπηρεσίες, με στόχο τον προσδιορισμό των αναγκών, των περιορισμών και των καλύτερων τρόπων για την εφαρμογή του ψηφίσματος. Ορισμένα εργαστήρια σχετικά με ζητήματα ισότητας των δύο φύλων για το προσωπικό της Επιτροπής πραγματοποιούνται κατά τους μήνες Ιούνιο και Ιούλιο 1996, ενώ πρόκειται να ακολουθήσουν και άλλα.

Έχουν επιλεγεί πειραματικά ορισμένες χώρες σε κάθε ευρύτερη αναπτυσσόμενη περιοχή, στις οποίες θα αποδίδεται ιδιαίτερη σημασία στα ζητήματα ισότητας και ανάπτυξης κατά τη χάραξη της πολιτικής, τον προγραμματισμό και την εκτέλεση των έργων, με πλήρη υποστήριξη από συμβούλους υψηλής κατάρτισης. Το φθινόπωρο του 1996 σχεδιάζεται η πραγματοποίηση της πρώτης από τις συνεδριάσεις εμπειρογνωμόνων για ζητήματα ισότητας των δύο φύλων και ανάπτυξης με τα κράτη μέλη, που προτείνεται στο ψήφισμα, προκειμένου να συζητηθεί η επεξεργασία κοινών κριτηρίων και δεικτών για την ενσωμάτωση των ζητημάτων ισότητας των δύο φύλων στην αναπτυξιακή διαδικασία. Μερικά εκτεταμένα προγράμματα ανάληψης θετικών δράσεων για τον περιορισμό των ανισοτήτων μεταξύ των δύο φύλων ήδη εντάσσονται στον προγραμματισμό της αναπτυξιακής συνεργασίας για το 1996. Άλλα ενδέχεται να ενταχθούν αργότερα σε αυτόν, καθώς οι αναπτυσσόμενες χώρες θα ολοκληρώνουν την κατάρτιση των σχεδίων δράσης τους για την παρακολούθηση των αποτελεσμάτων της συνδιάσκεψης του Πεκίνου.